După un sfert de veac petrecut în spaţiu,
Hubble a capturat un nou peisaj cosmic impresionant, care a devenit imaginea celei de a 25-a aniversări.
O nouă imagine uimitoare în colecţia Hubble de imagini emblematice ale Universului.
Episodul 84: Un instantaneu înstelat pentru cea de a 25-a aniversare Hubble
În fiecare an, una dintre cele mai bune imagini Hubble este folosită pentru a sărbători aniversarea datei de lansare a telescopului:
24 aprilie 1990.
Multe dintre aceste instantanee anuale au fost cu adevărat spectaculoase.
Spre exemplu Ia a opta aniversare a telescopului, o imagine Technicolor cu Saturn.
Sau această fantastică imagine cu nebuloasa Carina pentru a sărbători 20 de ani.
Trandafirul Galactic delicat, în anul care a urmat.
Și imaginea Hubble cu nebuloasa Tarantula pătată de stele, din 2012.
Uneori Hubble revizitează zone dintre cele mai cunoscute, cum ar fi Nebuloasa Cap de Cal.
În 2001, Hubble ne-a arătat imaginea cu acest nor ceresc de nepătruns, pentru a sărbători unsprezece ani de funcționare.
12 ani mai târziu, o nouă vedere în infraroșu din această nebuloasă comemora piatra de hotar de 23 de ani.
Această imagine prezintă o structură mai fragilă, cu mănunchiuri delicate de gaz cu o tentă roz.
În acest an, muzee, centre de știință, planetarii și alte institute științifice din întreaga Europă
au facut posibilă dezvăluirea simultană a imaginii aniversare cu numărul 25:
Uimitorul Westerlund 2!
Westerlund 2 este un cluster tânăr deschis -
o colecție bogată de stele tinere vag conectate.
Acesta se află la aproximativ 26 000 de ani-lumină distanță de noi, aproape de un nor gigant de gaz și praf cunoscut ca RCW 49.
Este mai mult decât un simplu roi de stele; include adevărate minunăţii.
Unii dintre rezidenți sunt printre cele mai luminoase, mai fierbinţi şi mai masive stele descoperite vreodată.
Stelele din cluster au atât de multă energie încât vânturile lor stelare au dat la o parte o mulțime de praf din regiunile învecinate,
și au ionizat pături mari de gaze din RCW 49.
Această activitate este cauza formelor și culorilor norilor de gaz și praf din noua imagine.
Un peisaj cosmic uimitor, potrivit pentru a aduce un omagiu la 25 de ani cu telescopul nostru preferat din spațiu.
Așteptăm cu nerăbdare şi mai multe imagini aniversare!
Hubblecast este produs de ESA / Hubble la Observatorul European de Sud.